
เทศบาลตำบลโพนทราย
อำเภอเมืองมุกดาหาร
จังหวัดมุกดาหาร

คำนำ

		การปฏิบัติงานของเทศบาลตำบลโพนทราย มีความสำคัญเป็นอย่างยิ่งต่อการพัฒนาท้องถิ่น และการพัฒนาประเทศโดยส่วนรวม ทั้งนี้เนื่องจากการปฏิบัติงานของเทศบาลตำบลโพนทรายจะส่งผลโดยตรงต่อการบริการประชาชนและชีวิตความเป็นอยู่ของประชาชน

		เทศบาลตำบลโพนทราย จึงได้จัดทำแผนการดำเนินงานเทศบาล ปี พ.ศ.2566 ซึ่งเป็นแนวทางในการดำเนิน การโครงการ/กิจกรรมให้มีประสิทธิภาพ สอดคล้องกับรายได้ของเทศบาลที่จัดเก็บได้ในแต่ละช่วงเวลาและสามารถเบิกจ่ายได้ตามเป้าหมายในแต่ละไตรมาส เพื่อให้มีการดำเนินงานต่างๆ มีประสิทธิภาพ ไม่ไปรวมอยู่ในช่วงเวลาใดเวลาหนึ่งโดยเฉพาะช่วงปลายปีงบประมาณ ซึ่งจะทำให้การเบิกจ่ายไม่ทัน ในปีงบประมาณ และส่งผลต่อการพัฒนาของเทศบาล และปัญหาความเดือดร้อนของประชาชนในท้องถิ่น

		แผนดำเนินงาน จึงเป็นการกำหนดช่วงเวลาในการดำเนินงานการปฏิบัติงาน โดยใช้การบริหารจัดการทรัพยากรต่างๆ ที่มีอยู่อย่างจำกัดให้เกิดประโยชน์สูงสุด

		จึงหวังเป็นอย่างยิ่งว่าแผนการดำเนินงานของเทศบาลตำบลโพนทราย ปี พ.ศ.2566 จะเป็นคู่มือ ในการพัฒนาท้องถิ่น ให้เกิดประโยชน์สุขกับประชาชนและความเจริญก้าวหน้าอย่างยั่งยืน และสมดุลตลอดจนสนองตอบต่อความต้องการของประชาชนในท้องถิ่นอย่างแท้จริง

   ประกาศเทศบาลตำบลโพนทราย
    เรื่อง ประกาศใช้แผนดำเนินงาน ประจำปีงบประมาณ พ.ศ.2566
******************************************
ด้วยคณะกรรมการพัฒนาเทศบาลตำบลโพนทราย ได้ให้ความเห็นชอบร่างแผนดำเนินงาน งบประมาณรายจ่าย ประจำปีงบประมาณ พ.ศ.2566 ในคราวประชุมคณะกรรมการพัฒนาเทศบาลตำบลโพนทราย ครั้งที่ 1  เมื่อวันที่ 20 ตุลาคม 2565 แล้วเสนอผู้บริหารท้องถิ่น ประกาศเป็นแผนดำเนินงานของเทศบาลตำบลโพนทราย ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548           แก้ไขเพิ่มเติมถึง (ฉบับที่ 3) พ.ศ.2561 
 
	ดังนั้นเทศบาลตำบลโพนทราย จึงขอประกาศใช้แผนดำเนินงาน ประจำปีงบประมาณ พ.ศ.2566         ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น โดยให้มีผลบังคับใช้ตั้งแต่บัดนี้เป็นต้นไป

จึงประกาศให้ทราบโดยทั่วกัน 

		       ประกาศ  ณ  วันที่  25  ตุลาคม  2565

